stanford-oval/wikipedia huggingface dataset:
Nornickel
Yhtiön rakenne > Osallistuminen yrityksiin

Vuoteen 2006 asti GMK Nornickel omisti ZAO Poljusin, joka oli Venäjän suurin kullan tuottaja (20 % Venäjän kullan tuotannosta). Rakenneuudistuksen jälkeen ZAO:n eli suljetun osakeyhtiön osakkeet siirrettiin vastaperustetulle yritykselle OAO Poljus Zoloto. OAO:n eli avoimen osakeyhtiön osakkeet jaettiin Norilski Nickelin osakkeenomistajien kesken heidän omistusosuuksiensa mukaisessa suhteessa. Norilsk Nikel omistaa myös 60,66 prosenttia venäläisestä ОГК-3 energiayhtiöstä.
Nornickel ilmoitti 29. kesäkuuta 2007, että se oli onnistunut hankkimaan 90 prosenttia kanadalaisen LionOren osakkeista. Elokuun 2007 puoliväliin mennessä yhtiö oli ostanut lisää 7,7 prosenttia LionOren osakkeista, joten se oli hankkinut yhteensä 97,7 prosenttia kanadalaisen suuryhtiön osakkeista. Nornickel aikoo lunastaa loput 2,3 prosenttia LionOren osakkeista Kanadan lainsäädännön mukaisesti pakotetusti.
Nornickel peri LionOrelta 50 prosenttia eteläafrikkalaisen ARM-yhtiön kanssa toteutettavasta yhteishankkeesta. Yhteistyökumppanit omistavat Nkomatin nikkelikaivoksen Etelä-Afrikassa. Vuonna 2006 Nkomati nickel tuotti 396,9 tuhatta tonnia malmia ja 4 826 tonnia nikkeliä. Yhtiö tuotti 2,8 tuhatta tonnia kuparia ja 22 tuhatta unssia palladiumia vuodessa. Vuonna 2019 Nornickel ja African Rainbow Minerals päättivät hankkeen päättämisestä. Marraskuussa 2021 wanan hallitus ja valtion omistama BCL Group maksoivat Nornickelille korvauksen Nornickelin Afrikan omaisuuden myynnistä BCL Groupille, mukaan lukien 50 prosenttia Nkomatista.
Käynnissä olevat hankkeet

Rikkihanke on Nornickelin suurin ympäristöhanke, jonka arvo on 3,5 miljardia dollaria. Hankkeen tavoitteena on vähentää rikkidioksidipäästöjä 10-kertaisesti vuoteen 2025 mennessä ja 20-kertaisesti vuoteen 2030 mennessä. Osana hanketta on tarkoitus sulkea sulattamo Kuolan niemimaalla Nikkelin taajamassa ja metallurginen laitos Montšegorskissa, uudistaa kuparitehdas ja varustaa tuotantolaitos rikkidioksidin loppusijoituslaitteilla. Nornickelin edustajan mukaan yhtiö ei luovu Rikkihankkeesta edes vuonna 2020 tapahtuneesta dieselpolttoainevuodosta aiheutuneen 147,7 miljardin ruplan sakon jälkeen.
Nornickel aikoo pitää kasvihuonekaasupäästönsä alle nykyisen 10 miljoonan tonnin vuoteen 2030 mennessä ottaen huomioon tuotannon 30 prosentin kasvu.
Vuonna 2020 Norilskissa avattiin urheilu- ja virkistyskompleksi, johon Nornickel investoi 3,6 miljardia ruplaa.
Maaliskuussa 2020 allekirjoitettiin yhteistyösopimus hiilettömän energian tuottajan Fortumin ja BASF kemianteollisuuden konsernin kanssa akkujen kierrättämisestä. Suunnitelmien mukaan käytettyjen akkujen metallien käyttö vähentää hiilidioksidipäästöjä sähköautojen akkujen valmistuksessa.
Lokakuussa 2021 päätettiin rakentaa Tuhardin asukkaille uusi asuinalue, jota varten Nornickel käynnisti erikoismenettelyn, jonka yhteydessä asukkailta pyydettiin vapaa, tietoon perustuva ennakkosuostumus.
Marraskuussa 2021 Krasnojarskin alueen arbitraatiotuomioistuin hyväksyi Länsi-Siperian liikennesyyttäjän vaatimuksen 30 laiturin takavarikoimisesta PAO GMK Norilsk Nikelin hallusta. Vaatimuksen kohteena olivat Dudinkan merisataman laituripaikat, jotka olivat olleet Norilsk Nikelin hallussa ennen yksityistämistä ja jotka eivät syyttäjän mukaan kuuluneet konsernin yksityistettävään omaisuuteen.
Keväällä 2021 Nornickel sulki vanhan sulaton Petsamossa.
Kulttuurin ja urheilun tukeminen

Nornickel on Multimediataidemuseon edunvalvoja.
Nornickel on pohjoisten alkuperäiskansojen Bolšoi Argiš -festivaalin sponsori.
Nornickelin suomalainen tytäryhtiö Norilsk Nickel Harjavalta Oy omisti 40 prosenttia helsinkiläisen Jokerit jääkiekkoseuran organisaatiosta. Jokereiden puheenjohtaja Jari Kurri osti yhtiön osuuden itselleen huhtikuussa 2022.
Yhtiö avasi Norilskissa Aika-nimisen urheiluareenan vuonna 2020 ja Tula-nimisen areenan vuonna 2021.
Tytär- ja osakkuusyritykset

| --- | --- |
 Lentoyhtiö NordStar  Lentoyhtiö Norilskavia  Norilskin lentoasema  Jenisein jokivarustamo  Krsnojarskin jokisatama  Gypronickel  Kuolan kaivos- ja metallurgia-alan laitos  V.N.Gulidoville nimetty Krasnojarskin värimetallitehdas  Rajavastuuyhtiö Norilskgeologia  Futsalseura Norilsk nikel  TsSKA koripalloseura  Julkinen osakeyhtiö Norilskgazprom  Julkinen osakeyhtiö Taimyrgaz  Osakeythiö Taimyrin polttoaineyhtiö  Ei-valtiollinen oppilaitos Norilski Nikelin yritysyliopisto  Rajavastuuyhtiö Zapoljarje-parantola  Rajavastuuyhtiö Jedinstvo  Julkinen osakeyhtiö NTEK  Julkinen osakeyhtiö Taimyrenergo:  Rajavastuuyhtiö Logistik-Tsentr  Rajavastuuyhtiö Metalliromun kierrätyslaitos  Rajavastuuyhtiö Napapiirin alueen rakennusliike  Rajavastuuyhtiö Napapiirin kauppaliitto  Rajavastuuyhtiö Norilskin asunto- ja kunnossapitoyhtiö  Rajavastuuyhtiö Norilskin kauppayhtiö  Rajavastuuyhtiö Norilskin meijeritehdas  Rajavastuuyhtiö Norilskin tukikeksus  Rajavastuuyhtiö Norilsknikelremont  Rajavastuuyhtiö Norilskpromtransport  Rajavastuuyhtiö Nortrans-Norilsk  Rajavastuuyhtiö Norilskin kauppa- ja tuotantoyhdistys  Rajavastuuyhtiö Torginvest  Rajavastuuyhtiö Hallinnointiyhtiö Napapiirin pääkaupunki  Rajavastuuyhtiö Nornikel – palvelukeskus (entinen OOO NN-Infokom)  Rajavastuuyhtiö Vostokgeologija  Rajavastuuyhtiö Kaivos- ja malmiyhtiö Bystrinskoje  Rajavastuuyhtiö Renons (Viihdepuisto Bobrovyj log)  Nornickel Harjavalta
Osallistuminen luottoluokituksiin

| 0 | 1 | 2 |
| --- | --- | --- |
| Luottoluokitusyhtiö | Luokitus | Päivämäärä |
| Moody’s | Baa2, negatiivinen | 18.12.2020 |
| Fitch Ratings | BBB—, stabiili | 10.08.2021 |
| Standard & Poor's | BBB—, stabiili | 11.10.2019 |
Vuonna 2019 Forbes nimesi Nornickelin Venäjän parhaaksi työnantajaksi. Vuonna 2021 Forbes sisällytti yrityksen Venäjän suurimpien yksityisten työnantajien TOP 10:een.
Vuonna 2021 Nornickel oli ensimmäistä kertaa mukana RBC 500:n Venäjän kymmenen suurimman yrityksen joukossa.
Vladimir Putin Oktjabrskin kaivoksella Norilsk Nikelin Napapiirin filiaalin pääjohtajan Johnson Khagazhejevin (vas.) kanssa.
Gareth Penny ja Andrei Bugrov GMK Norilsk Nikelin yhtiökokouksen puhemiehistössä 10. kesäkuuta 2016.
Ristinolla (yhtye)

Ristinolla oli jyväskyläläinen yhtye, joka soitti lievillä gospel-vaikutteilla varustettua raskasta melankolista rockia.
Jäsenet

Mikko Tuliniemi – laulu
Timo Peltokangas – rummut
Timo Kuusjärvi – kitara
Timo Mäki-Marttunen – basso
Julkaisut > Studioalbumit

Ei kauniimpaa (2005)
Julkaisut > Singlet

”Kun talvi saapuu” (2004)
”Kirveellä veistetty” (2004)
Petero Mataca

Petero Mataca (28. huhtikuuta 1933 Cawaci – 30. kesäkuuta 2014 Suva) oli fidžiläinen roomalaiskatolinen arkkipiispa. Hänet vihittiin papiksi vuonna 1959 ja nimitettiin Suvan vihkipiispaksi sekä Simininan titulaaripiispaksi 1974. Hänet konsekroi piispaksi George Hamilton Pearce, jota avustivat Pierre-Paul-Émile Martin ja Victor Frederick Foley.
Mataca sai vuonna 1976 nimityksen Suvan arkkipiispaksi, jona hän toimi, kunnes jäi eläkkeelle 2012.
Papuankotka

| Papuankotka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Kotkat Aquila
Laji::  gurneyi
Kaksiosainen nimi
 Aquila gurneyi  Gray, 1860 
Katso myös
   Papuankotka Wikispeciesissä   Papuankotka Commonsissa 
Infobox OKNimi-testi OKIUCN-testi OK: 
Papuankotka (Aquila gurneyi) on kotkien sukuun kuuluva lintu. Sitä tavataan Molukeilla, Indonesiassa ja Uudessa-Guineassa.
Tarkkaa tietoa sen määristä ei ole, mutta määrän arvioidaan olevan vähenemässä elinalueiden tuhoutumisen ja heikkenemisen vuoksi.
Elinalue

Sen elinpiiriä ovat subtrooppiset ja trooppiset alavat metsät sademetsät, suometsät ja niiden lähellä viljellyt ja ranta-alueet.
Kuvaus

Tämä on melko suuri kotkalaji, joskin Aquilan suvussa keskikokoinen. Sen pääväritys on tummanruskea tai musta, ja alapuoli on vaalea lentosiipiä ja pyöreähköä pyrstöä myöten. Sen ruumiin pituus on 74–86 cm ja siipiväli 165–190 cm. Erään nuoren linnun on kerrottu painaneen 3,06 kg. Naaraat ovat koiraita kookkaampia. Siivet ovat sen liitäessä vaakasuorassa. Se syö nisäkkäitä, esimerkiksi kuskuksia.
Perinteinen partio

Perinteinen partio tai perinteinen partiointi on ns. vanhanajan partiotoimintaa, joka painottuu ulkoilma-aktiviteetteihin. Kyseessä on yksi perinteistä partiotoimintaa kannattavista partion muodoista. Sen tarkoituksena on palauttaa partio juurilleen, sen perinteiseen tyyliin ja toimintaan. Perinteisessä partiossa on hylätty modernisoimistoimenpiteet, joiden tarkoituksena on ollut saada partio nykyaikaisemmaksi ja houkuttelevammaksi nuorille ja joissa on määritelty nuorempien lasten ohjelmat partiotoiminnaksi.
Perinteisessä partiossa seurataan tiukasti Baden-Powellin partiointimallia ja hänen kirjoittamansa Partiopojan kirjan ohjeita.
Perinteinen partio on erittäin suosittua joissain osissa Kanadaa ja Yhdysvaltoja. Eräs perinteisen partiotoiminnan muodoista on Baden-Powell–partiointi, joka syntyi Isossa-Britanniassa vuonna 1970. Pathfinder Scouts Association, European Scout Federation ja British Boy Scouts and British Girl Scouts Association ovat myös perinteisemmän partiotoiminnan kannalla.
Erot

Perinteisen partion keskeisiä eroja nykyaikaiseen partioon verrattuna:
Partiopolulla eteneminen perustuu tiukasti partiotaitojen hallintaan ja erilaisiin taitomerkkeihin. Perinteinen partio on kuin vaativa peli, jota pelataan kurinalaisesti kansalaistaitojen oppimiseksi epäsuorilla menetelmillä.
Kaikki johtajat ovat vapaaehtoisia, kukaan ei saa palkkaa.
Halpa univormu on suunniteltu käytettäväksi ulkoilmatoiminnassa. Ei käytetä kallista sisävaatetta muodollisia tilaisuuksia varten. Partiopukua tulisi olla ilo käyttää erämaassa.
Nykyaikaiseen partiointiin osallistuu yhä nuorempia ikäryhmiä ja lisääntynyttä aikuisten osallistumista ja koko perheen toimintaa.selvennä
Monissa maissa partiolaki on korvattu huomattavasti helpommin täytettävissä olevilla partioihanteilla. Perinteisessä partiossa sen sijaan on edelleen käytössä alkuperäinen Baden-Powellin partiolaki.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Traditional Scouting
Käännös suomeksi
Pekka Vapaavuori (arkkitehti)

Pekka Juhani Vapaavuori (s. 6. elokuuta 1962 Turku) on suomalainen arkkitehti. Hän valmistui arkkitehdiksi vuonna 1993 Tampereen teknillisestä korkeakoulusta. Vapaavuori perusti vuonna 1994 oman arkkitehtitoimiston Turkuun.
Samana vuonna Vapaavuori voitti Viron taidemuseon Tallinnaan rakennettavasta uudisrakennuksesta järjestetyn suunnittelukilpailun. Circulus-työnimellä tunnetun rakennuksen rakentaminen aloitettiin kuitenkin vasta vuonna 2002. KuMu avattiin vuonna 2006.
Vapaavuori sai vuonna 2006 sekä Viron arkkitehtuurin vuosipalkinnon että Viron valtion kulttuuripalkinnon.
Hänen suunnittelemiaan projekteja ovat olleet mm. Turun kulttuurikeskus Logomon uudistus vuonna 2011 sekä Kakolan funikulaarin odotuspaviljongit (2017), joiden materiaalina Vapaavuori käytti paikallista kakoliitiksi nimettyä kiveä.
Pekka Vapaavuoren isä oli lääkäri ja professori Matti Vapaavuori.
Aiheesta muualla

Kuvia tai muita tiedostoja aiheesta Pekka Vapaavuori (arkkitehti) Wikimedia Commonsissa
Arkkitehtitoimisto Vapaavuoren sivusto.
Periheli

Aurinkoa (A) kiertävän komeetan rata. Periheli on piste, jossa komeetta on lähimpänä Aurinkoa. Apheli on piste, jossa komeetta on kauimpana Auringosta (C).
Periheli on se piste Aurinkoa kiertävän kappaleen radalla, jossa kappale on lähimpänä Aurinkoa. Radan kaukaisimman pisteen nimi on vastaavasti apheli. Kappaleen kiertonopeus on alhaisin aphelissä ja korkein perihelissä.
Sanana periheli viittaa Auringon kiertämiseen. Sanan heli-pääte korvataan geum-päätteellä, jos kappale kiertää Maata ja "astroni", jos kappale kiertää jotakin muuta tähteä. Kun ei haluta tehdä eroa eri keskuskappaleiden välille puhutaankin yleisesti periapsidiajasta.
Muiden taivaankappaleiden kiertolaisten radan kaukaisimman ja läheisimmän pisteen nimi voidaan muodostaa vastaavasti:
| Taivaankappale, jota rata kiertää | Radan läheisin piste | Radan kaukaisin piste |
| --- | --- | --- |
| Maa | perigeum | apogeum |
| Jupiter | perijovi | apojovi |
| tähti (muu kuin Aurinko) | periastroni | apoastroni |
Yleistermi on apsidi. Lähimmäin ohituksen piste on periapsis (esimerkiksi englannissa myös käytössä samaa merkitsevä termi pericentre) ja etäisimmän apoapsis (apapsis on myös, harvemmin, käytössä). Jana, joka kulkee apoapsiksen ja periapsiksen kautta, on englanniksi "line of apsides", joka on elliptiselle kiertoradalle ellipsin pitempi puoliakseli.
Periheliaika (engl. Time of Perihelion) on se ajanhetki, jolla radallaan liikkuva planeetta, asteroidi, komeetta tai muu taivaankappale on perihelissä. Periheliaika on eräs taivaankappaleen rataa kuvaava rataelementti ja sitä tarvitaan, kun halutaan tietää missä ratansa pisteessä taivaankappale on jollakin ajanhetkellä menossa. Se mitataan usein juliaanisina päivinä jostakin ennaltasovitusta ajan nollahetkestä.
Periheliajan sijasta kappaleen sijoittaminen radalle voidaan ja usein ilmaistaankin muilla tavoin. Matemaattiselta kannalta jonkin verran käytännöllisempi vastaava suure on keskianomalia.
Ounasjoki

| Ounasjoki |
| --- | --- |
 Ounasjoki ja Kemijoki yhtyvät Rovaniemellä.
Alkulähde:  Ounasjärvi, Enontekiö
Laskupaikka:  Kemijoki, Rovaniemi
Maat:  Suomi
Pituus:  299,7 km
Alkulähteen korkeus:  450 m
Valuma-alue:  13 968 km²
Ounasjoki
Ounasjoki nähtynä Sikkolasta, Kongäksen kosken yläpuolelta
Ounasjoki Rovaniemellä Ylikylän kohdalla
Ounasjoki (pohjoissaameksi Ovnnesjohka) on Kemijoen suurin sivujoki ja samalla Suomen pisin yksittäinen sivujoki. Se on samalla myös suurin kokonaan Suomen rajojen sisäpuolella oleva rakentamaton joki. Sen pituus on noin 300 kilometriä ja valuma-alue 13 968 km² – 27 prosenttia Kemijoen valuma-alueesta. Ounasjoen pinta-ala on 4730 hehtaaria ja sen keskileveys on 150 metriä. Ounasjoki saa alkunsa Enontekiöllä sijaitsevasta Ounasjärvestä ja se kohtaa Kemijoen Rovaniemen kohdalla. Joella itsellään on vielä yli 30 koskea ja noin 40 sivujokea, joista merkittävimpinä mainittakoon Loukinen ja Meltausjoki.
Historia

Sana ounas tulee muinaissaamelaisesta sanasta outa eli metsä. Ounasjoki on ollut tärkeä kulkuväylä ja siitä on saanut elantonsa hyvin monet joen varren asukkaat. Asutusta alueella on ollut jo 8000 vuotta, josta todisteena on Lehtojärveltä löytynyt puinen hirvenpääveistos. Ounasjoki oli ennen valjastamista Suomen parhaita lohijokia. Jokivarressa muinoin asuneet saamelaiset saivat runsaat kalansaaliit joesta. He harjoittivat myös poronhoitoa ja metsästystä. 1600-luvun alkuun asti Ruotsin kuningas oli kieltänyt suomalaisia muuttamasta Lappiin. Kiellon kumoamisen jälkeen alkoi suomalaisten muutto. Ounasjoen runsaat kalansaaliit houkuttivat ihmisiä muuttamaan myös muualta Suomesta Ounasjoen varteen. Tulokkaat kaskesivat jokivarren niittyjä pelloiksi ja he perustivat maatiloja. Tällä tavalla jokivarsi sai pysyvän asutuksen ja alkuperäisasukkaat pakotettiin yhä kauemmas pohjoiseen.
Metsäteollisuus aloitti hakkuut Lapissa 1800-luvun lopulla, jolloin alkoivat suurimittaiset uitot myös Ounasjoella. Koskia perattiin uiton helpottamiseksi. Erityisen voimakkaasti perkausta tehtiin koneellisesti 1950- ja  1960-luvuilla. Uiton loputtua aloitettiin 1990-luvun puolivälissä koskien ennallistaminen.
Kosket

Ounasjoen vesistön alueella on yhteensä noin 30 sellaista koskea, joiden putouskorkeus on vähintään 0,2 metriä tai joiden keskivirtaamaa vastaava teho on yli 1 kilowatti. Ounasjoen vesivoimavarat ovat noin 900 GWh. Sinne on ollut suunnitteilla yhteensä 10 vesivoimalaa, mutta joki päätettiin rauhoittaa voimalaitosrakentamiselta erityislailla vuonna 1983.
Merkittävimpiä koskia ovat Raattaman-, Kurkkio-, Puksu- ja Riikonkoski, joista viimeksi mainittu sijaitsee viisi kilometriä Kittilän kirkonkylästä yläjuoksuun. Yläjuoksu on lähestulkoon luonnontilainen ja sen vesi on niukasti humuspitoista ja vähäravinteista. Alue soveltuu erityisen hyvin virkistyskäyttöön.
Luonto

Ounasjoen yläjuoksulla maasto on keskimäärin 450 metrin korkeudella ja asutus harvaa. Ensimmäiset 100 kilometriä joki on vuolas ja koskinen, ja Enontekiön alueella siihen liittyvät muun muassa sivujoet Näkkäläjoki, Pöyrisjoki ja Käkkälöjoki.
Riikonkoskesta alajuoksuun mentäessä alkaa noin 25 kilometrin mittainen suvanto-osuus, jonka jälkeen seuraa jälleen useita koskia. Kittilän kohdalla jokeen liittyy Aakenusjoki ja Meltauksen kohdalla Meltausjoki. Veden laatu on alajuoksulla lievästi ravinteiden kuormittama mutta edelleen melko vähäravinteinen.
Kalastus Ounasjoella

Ounasjoen alueella esiintyy lähes kaikkia Pohjois-Suomen makeanveden kalalajeja. Suurimpana uhkana jokiympäristölle ovat olleet uiton aikaiset perkaukset, joiden aiheuttamia haittoja on 1990-luvun puolivälistä alkaen pyritty korjaamaan. Ounasjoki on usein mainittu Suomen parhaaksi kalajoeksi. Vuonna 2003 Ounasjoki valittiin Suomen parhaaksi kalastusalueeksi. Parhaita saaliskaloja ovat taimen ja harjus.
Lohi ja meritaimen takaisin Ounasjoelle

Ounasjoki oli ennen Kemijoen valjastamista Suomen parhaita lohijokia. Koko Kemijoen-Ounasjoen verottajan virallinen saalismäärä oli 1600-luvulla 360 000 kg vuodessa. Riista- ja kalatalouden tutkimuksen (2014) mukaan Ounasjoen koko vesistön virta-alueen lohen ja meritaimenen vaelluspoikastuotanto on ollut aikoinaan 790 000 vaelluspoikasta. Lohen nousu loppui vuonna 1948 Isohaaran voimalaitoksen valmistuttua. Vuosina 1949–1955 siirrettiin mereltä Isohaaran padon yläpuolelle yhteensä 6 446 vaelluskalaa. Osa oli huonokuntoisia ja osa laskeutui takaisin merelle. Vuonna 1951 Isohaaraan rakennettiin kalahissi, mutta kalat eivät oppineet käyttämään hissiä, joten Kemijoen-Ounasjoen lohikannat menetettiin.
Lohen palauttamista Ounasjokeen on tutkittu 25 vuotta useammassa projektissa 1990-luvun alusta lähtien. Ensimmäisen projektin tuloksena rakennettiin ensimmäinen kalatie (Kemijoen Isohaara I) vuonna 1993. Vuosina 1996-1999 oli Nousukas Kemijokeen-projekti. Vuonna 1999 käynnistyi Lohijokiprojekti, jonka tavoite oli Kemi-Ounasjoen luontaisen poikastuotannon käynnistämiseen liittyvien kokemusten hankkiminen. Vuosina 2000–2006 projekti oli Vaelluskalojen palauttaminen Kemi-/Ounasjokeen eli VAPA. Sen tavoite oli lohi-istutukset Kemi-Ounasjoelle, viiden kalatien rakentaminen Ala-Kemijokeen sekä alueen matkailun lisääminen. Vuosina 2008–2014 oli käynnissä Askel Ounasjokeen -tutkimusprojekti, jonka tuloksenä aikana rakennettiin alimpaan Isohaaran voimalaitokseen kalatie (Isohaara II) 2010-2012. Se otettiin käyttöön 2013. Seuraavina vuorossa on kalateiden rakentaminen Kemijoen alajuoksun neljään voimalaitokseen: Taival-, Ossaus-, Petäjäs- ja Valajaskoskeen, jotka estävät lohen ja meritaimenen nousun Ounasjokeen. Kalatieratkaisut ovat valmiit ja odottavat nyt niiden toteuttamista.
Aiheesta muualla

Kuvia tai muita tiedostoja aiheesta Ounasjoki Wikimedia Commonsissa
Ounasjoen kalastusalue (Arkistoitu – Internet Archive)
Ounasjoki virtaa vielä vapaana Ylen eläväarkisto
Kun lohi loppui Ounasjoesta Ylen eläväarkisto
Kemijoen lohet saivat piispatkin tukkanuottasille Ylen eläväarkisto
Lohi saadaan takaisin Ounasjoelle
Petersburg (Länsi-Virginia)

Virginia Avenue Petersburgissa
Petersburg on kaupunki Yhdysvalloissa Länsi-Virginian osavaltiossa. Kaupungissa oli 2 467 asukasta vuoden 2010 väestönlaskennassa.
Petersburgin perusti vuonna 1745 Jacob Peterson.
Käännös suomeksi
Pia Juul

Pia Juul
Pia Juul (30. toukokuuta 1962 – 30. syyskuuta 2020) oli tanskalainen runoilija, proosakirjoittaja ja kääntäjä. Hän sai useita palkintoja ja oli Tanskan akatemian jäsen. Hän opetti myös tanskalaisessa kirjoituskoulussa Kööpenhaminassa.
Pia Kalsta

Pia Kalsta (s. 11. huhtikuuta 1970) on suomalainen yritysjohtaja. Hän on toiminut Sanoma Media Finlandin toimitusjohtajana maaliskuusta 2015 lähtien. Sitä ennen hän toimi Sanoman omistamassa Nelonen Mediassa liiketoimintajohtajana (2013−2015), markkinointijohtajana (2012–2013), myyntijohtajana (2006–2012) ja markkinointipäällikkönä (2001–2006).
Kalsta kirjoitti ylioppilaaksi tuusulalaisesta Jokelan lukiosta. Hän valmistui kauppatieteiden maisteriksi Helsingin kauppakorkeakoulusta vuonna 1995 opiskeltuaan ensin kansainvälistä liiketoimintaa ja sitten markkinointia. Hän sai McKinsey-palkinnon vuoden parhaasta tutkinnosta. Opiskeluaikana ja valmistumisen jälkeen hän työskenteli konsulttiyrityksessä. Vuosina 1996–2001 Kalsta toimi SCA Hygiene Products -yhtiössä muun muassa avainasiakaspäällikkönä, tuotepäällikkönä ja markkinointipäällikkönä. Hän on suorittanut myös Sanoman liikkeenjohdon koulutusohjelmia.
Kalsta on Orionin hallituksen jäsen vuodesta 2019. Hän on Medialiiton varapuheenjohtaja vuodesta 2015 ja EVA:n valtuuskunnan jäsen vuodesta 2017. Kalsta on myös  Ilmarisen (2018–), WWF Suomen (2018–) ja Suomen Messut Osuuskunnan (2017–) hallintoneuvoston jäsen.
Peaky Blinders – gangsteriklaani

| Peaky Blinders – gangsteriklaani> Peaky Blinders |
| --- | --- |

Kestoaika:  60 minuuttia
Luoja(t):  Steven Knight
Pääosissa:  Cillian Murphy Sam Neill
Alkuperämaa:  Iso-Britannia
Alkuperäiskieli:  englanti
Verkko:   BBC Two  Yle TV1  Netflix
Esitetty:  13. syyskuuta 2013 – 3. huhtikuuta 2022
Tuotantokausia:  6
Jaksoja:  36
Tunnuskappale:  Red Right Hand, esittäjä Nick Cave and the Bad Seeds
Aiheesta muualla
IMDb
Peaky Blinders – gangsteriklaani on brittiläinen draamasarja, jonka on luonut Steven Knight. Peaky Blinders alkoi BBC Two-kanavalla vuonna 2013 ja Suomessa Yle TV1 aloitti sarjan esittämisen vuonna 2016. Sarjaa tuotettiin yhteensä kuusi tuotantokautta.
Sarja kertoo vuonna 1919 Birminghamissa toimivasta rikollisjengistä, jota johtaa Thomas Shelby (Cillian Murphy). Sarja perustuu oikeaan jengiin, joka toimi 1800-luvun lopulla ja 1900-luvun alussa. Sarjan ja rikollisjengin nimi viittaa jäsenien käyttämiin hattuihin, joiden lippaan neulottiin terä ja joita käytettiin aseena esimerkiksi ryöstöissä.
Juoni

Peaky Blinders on Shelbyn perheen muodostama ja kunnianhimoisen Thomas "Tommy" Shelbyn johtama rikollisjengi, joka toimii Birminghamissa vuonna 1919. Ensimmäinen maailmansota on loppunut vain vähän aiemmin ja teollistuminen on käynnissä. Ylikomisario Chester Campbell saapuu kaupunkiin Belfastista, Irlannista, jossa hän on ollut tukahduttamassa IRA:n toimintaa. Winston Churchill määrää hänet lopettamaan Birminghamin rikollistoiminnan ja löytämään varastetun aselastin. Campbell palkkaa irlantilaisen Grace Burgessin vakoilemaan Blinderseja, ja nainen ryhtyy työskentelemään jengin omistamassa Garrison-pubissa.
Televisiosarjan toinen kausi kertoo Shelbyjen toiminnan laajentumisesta Lontooseen kaksi vuotta ensimmäisen kauden tapahtumien jälkeen vuosina 1921 ja 1922. Ada on muuttanut pois perheensä luota ja Campbell palaa takaisin kaupunkiin ampumavälikohtauksen jälkeen. Peaky Blinders tekee sopimuksen lontoolaisen Alfie Solomonsin juutalaisjengin kanssa ja taistelee italialaisen Derby Sabinin jengiä vastaan. Tommy tutustuu rikkaaseen leskeen May Carletoniin, joka omistaa kilpahevosia. Tapahtumat saavat huippunsa Derbyn hevoskilpailuissa.
Kolmannen kauden tapahtumat alkavat vuodesta 1924. Tommysta on tullut rikas mies, ja häneen ottaa yhteyttä salainen järjestö joka haluaa ottaa Peaky Blindersit osaksi kansainvälistä asekauppaa. Suvun jäsenet ovat kuitenkin sopimuksen tiellä, kun Arthur on tehnyt parannuksen ja jättänyt väkivallan.
Neljäs kausi sijoittuu vuoteen 1925. Shelbyn suku saa jouluaattona salaperäisen uhkauskirjeen mafiapomo Luca Changrettalta, joka saapuu miehiensä kanssa New Yorkista kostamaan Blindersien 3 kaudessa tappaman isänsä Vicente Changrettan kuoleman. Shelbyt joutuvat unohtamaan riitansa ja lyöttäytymään yhteen selviytyäkseen Lucan hyökkäykseltä.
Viides kausi sijoittuu vuoden 1929 finanssikriisin aikoihin. Tommy tekee uraa parlamentaarikkona kun fasisti Oswald Mosley ehdottaa yhteistyötä. Tommyn päätöksistä riippuu jengin lisäksi koko maan kohtalo. Sen lisäksi jengi saa myös vastaansa armottoman Billy Boys-skottijengin.